CELEX: 32020R0405
Language: lv
Date: 2020-03-16 00:00:00
Title: Komisijas Īstenošanas regula (ES) 2020/405 (2020. gada 16. marts), ar ko paredz to kvalitātes ziņojumu sagatavošanas kārtību un saturu, kuri jānosūta saskaņā ar Eiropas Parlamenta un Padomes Regulu (ES) 2018/1091 par lauku saimniecību integrētu statistiku (Dokuments attiecas uz EEZ)

17.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 80/3
               
            
         KOMISIJAS ĪSTENOŠANAS REGULA (ES) 2020/405
         (2020. gada 16. marts),
         ar ko paredz to kvalitātes ziņojumu sagatavošanas kārtību un saturu, kuri jānosūta saskaņā ar Eiropas Parlamenta un Padomes Regulu (ES) 2018/1091 par lauku saimniecību integrētu statistiku
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 18. jūlija Regulu (ES) 2018/1091 par lauku saimniecību integrētu statistiku un ar ko atceļ Regulas (EK) Nr. 1166/2008 un (ES) Nr. 1337/2011 (1) un jo īpaši tās 11. panta 4. punktu,
         tā kā:
         
                     (1)
                  
                  
                     Regulas (ES) 2018/1091 11. panta 4. punktā paredzēta prasība dalībvalstīm par katru pārskata gadu nosūtīt Komisijai kvalitātes ziņojumu, kurā aprakstīts statistikas process, un iespēja Komisijai pieņemt īstenošanas aktus, kas paredz minēto ziņojumu sagatavošanas kārtību un saturu.
                  
               
                     (2)
                  
                  
                     Ir nepieciešams nodrošināt kopīgu kvalitātes ziņošanu apmaiņai ar kvalitātes datiem un metadatiem.
                  
               
                     (3)
                  
                  
                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
                  
               IR PIEŅĒMUSI ŠO REGULU.
         
            1. pants
            Šajā regulā paredzēta to kvalitātes ziņojumu sagatavošanas kārtība un saturs, kurus dalībvalstis nosūta Komisijai (Eurostat) saskaņā ar Regulu (ES) 2018/1091.
         
         
            2. pants
            Šīs regulas 1. pantā minētie kvalitātes ziņojumi ietver informāciju par šīs regulas pielikumā norādītajiem kvalitātes kritērijiem un statistikas jēdzieniem. Tajos tiek norādīti arī visi gadījumi, kad minētie kvalitātes kritēriji nav ievēroti.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 16. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 200, 7.8.2018., 1. lpp.
         
      
      
         
            PIELIKUMS
            Kvalitātes ziņojumi – kvalitātes kritēriji un statistikas jēdzieni
            a)   
                  Kvalitātes ziņojumos jāietver šāda informācija par visiem Regulas (EK) Nr. 223/2009 12. panta 1. punktā minētajiem kvalitātes kritērijiem.
               
            
            1.   ATBILSTĪBA
            
                        a)
                     
                     
                        apraksts par lietotājiem, viņu attiecīgajām vajadzībām un šo vajadzību pamatojums;
                     
                  
                        b)
                     
                     
                        procedūras, ko izmanto lietotāja apmierinātības mērīšanai un statistisko rezultātu apkopošanai;
                     
                  
                        c)
                     
                     
                        kādā mērā ir pieejama vajadzīgā statistika.
                     
                  2.   PRECIZITĀTE
            
                        a)
                     
                     
                        precizitātes novērtējums, kurā apkopoti dažādu datu kopu komponenti;
                     
                  
                        b)
                     
                     
                        atlases kļūdu apraksts;
                     
                  
                        c)
                     
                     
                        citu kļūdu apraksts.
                     
                  3.   SAVLAICĪGUMS UN PUNKTUALITĀTE
            
                        a)
                     
                     
                        laika nobīde starp aprakstīto notikumu vai parādību un datu pieejamību (savlaicīgums);
                     
                  
                        b)
                     
                     
                        laika nobīde starp datu publicēšanas plānu un reālo datu publicēšanas dienu (punktualitāte).
                     
                  4.   PIEEJAMĪBA UN SKAIDRĪBA
            
                        a)
                     
                     
                        nosacījumi un līdzekļi, ar kuriem lietotāji var iegūt un izmantot datus, piemēram, ziņu izlaidumi, publikācijas, tiešsaistes datubāzes, piekļuve mikrodatiem;
                     
                  
                        b)
                     
                     
                        nosacījumi un līdzekļi, ar kuriem lietotāji var interpretēt datus, piemēram, dokumentācija par metodoloģiju un kvalitātes vadību.
                     
                  5.   SALĪDZINĀMĪBA
            
                        a)
                     
                     
                        kādā mērā statistika ir salīdzināma starp ģeogrāfiskajiem reģioniem;
                     
                  
                        b)
                     
                     
                        kādā mērā statistika ir salīdzināma laika griezumā.
                     
                  6.   SASKAŅOTĪBA
            
                        a)
                     
                     
                        kādā mērā statistika ir saskaņojama ar datiem no citiem avotiem (saskaņotība starp jomām);
                     
                  
                        b)
                     
                     
                        kādā mērā statistika atbilst attiecīgajai datu kopai (iekšējā saskaņotība).
                     
                  b)   
                  Dalībvalstīm ir pienākums ziņot arī par
               
            
            1.   KVALITĀTES VADĪBU
            
                        a)
                     
                     
                        sistēmām un ietvariem, kas ieviesti, lai pārvaldītu statistikas produktu un procesu kvalitāti;
                     
                  
                        b)
                     
                     
                        to veikto datu kvalitātes novērtējumu.
                     
                  2.   DATU REVĪZIJU
            
                        a)
                     
                     
                        revīzijas politiku un, attiecīgā gadījumā, to, kādēļ validēti dati ir pārskatīti (piemēram, jauni datu avoti, jaunas metodes vai cita būtiska informācija);
                     
                  
                        b)
                     
                     
                        revīzijas datumu, apjomu un mērogu.
                     
                  c)   
                  Saskaņā ar Regulas (ES) 2018/1091 11. panta 4. punktu kvalitātes ziņojumos jāietver šāda informācija par statistikas procesu, jo īpaši par izmantoto metodiku un izlases ietvaru.
               
            
            1.   STATISTIKAS IZKĀRTOJUMS
            Izplatīto datu, kurus var skatīt tabulu, grafiku vai karšu veidā, saturs:
            
                        a)
                     
                     
                        datu apraksts;
                     
                  
                        b)
                     
                     
                        klasifikācijas sistēma;
                     
                  
                        c)
                     
                     
                        nozares tvērums;
                     
                  
                        d)
                     
                     
                        statistikas jēdzieni un definīcijas;
                     
                  
                        e)
                     
                     
                        statistikas vienība;
                     
                  
                        f)
                     
                     
                        statistikas kopa;
                     
                  
                        g)
                     
                     
                        atskaites atrašanās vieta (ģeogrāfiskais tvērums);
                     
                  
                        h)
                     
                     
                        laika tvērums (laika intervāls, par kuru ir pieejami dati);
                     
                  
                        i)
                     
                     
                        pārskata periods (ziņojumā aptvertais periods);
                     
                  
                        j)
                     
                     
                        mērvienība.
                     
                  2.   STATISTISKĀ APSTRĀDE
            Visu darbību, kuras veiktas ar datiem, lai iegūtu jaunu informāciju, saturs:
            
                        a)
                     
                     
                        izlases ietvars;
                     
                  
                        b)
                     
                     
                        izlases plānojums (attiecīgā gadījumā);
                     
                  
                        c)
                     
                     
                        izejas dati;
                     
                  
                        d)
                     
                     
                        datu vākšanas biežums;
                     
                  
                        e)
                     
                     
                        datu vākšanas veids, attiecīgā gadījumā, ietverot anketas (angļu valodā);
                     
                  
                        f)
                     
                     
                        datu validācija;
                     
                  
                        g)
                     
                     
                        datu apkopošana;
                     
                  
                        h)
                     
                     
                        koriģēšana.
                     
                  3.   PUBLICĒŠANAS POLITIKA
            Noteikumi datu izplatīšanai valsts līmenī.
            4.   IZPLATĪŠANAS BIEŽUMS
            Biežums, kādā dati tiek izplatīti valsts līmenī.
            d)   Saskaņā ar statistikas principiem, kas noteikti Regulas (EK) Nr. 223/2009 2. panta 1. punkta a), e) un f) apakšpunktā, dalībvalstīm ir pienākums ziņot par
            1.   INSTITUCIONĀLAJĀM PILNVARĀM
            
                        a)
                     
                     
                        tiesību aktiem vai citiem nolīgumiem, ar kuriem piešķir atbildību un tiesības vākt, apstrādāt un izplatīt statistiku;
                     
                  
                        b)
                     
                     
                        datu koplietošanas procedūrām un koordināciju starp iestādēm, kuras sagatavo datus.
                     
                  2.   KONFIDENCIALITĀTI
            
                        a)
                     
                     
                        likumdošanas pasākumiem vai citām oficiālām procedūrām, ar ko novērš datu neatļautu izpaušanu, kas var tieši vai netieši izraisīt personas vai ekonomiskās vienības identificēšanu;
                     
                  
                        b)
                     
                     
                        noteikumiem, kurus piemēro mikrodatu un kopsavilkuma datu apstrādei, lai nodrošinātu statistisko konfidencialitāti un novērstu neatļautu izpaušanu.
                     
                  3.   IZMAKSĀM UN SLOGU
            
                        a)
                     
                     
                        izmaksām un slogu, kas saistīts ar statistikas produkta vākšanu un sagatavošanu;
                     
                  
                        b)
                     
                     
                        slogu respondentiem;
                     
                  
                        c)
                     
                     
                        lauku saimniecību interviju vidējo ilgumu (pēc iespējas un attiecīgā gadījumā – atkarībā no datu vākšanas veida).